
Introducere 


Fără îndoială, toți am construit deja avioane sim- 
ple din hârtie, dar din păcate se întâmplă foarte 
des ca ele să aterizeze mult prea rapid, în loc 
să facă tururi elegante prin aer. De fapt, care 

e secretul unui avion de hârtie reuşit? Cum se 
dirijează, respectiv cum îl putem determina să 
facă tumbe sau să şerpuiască prin aer? 

Cartea de faţă oferă răspunsuri la întrebările de 
mai sus, mai mult, prezintă diferite modele pre- 
cum şi tehnicile lor de îndoire, pas cu pas. 
Fiecare avion este însoţit de un scurt indrumar 
care cuprinde modalităţile de lansare pentru 
ca modelul ales să zboare, să facă tumbe sau să 
plutească în aer în modul dorit. Printre mode- 
lele prezentate se găsesc avioane ultrarapide, 


cu zbor planat sau în luping. Se pot confecţiona 
avioane de hârtie la petreceri, zile de naştere, 

în pauzele şcolare sau pur şi simplu pentru noi 
înşine - important e să le împăturim cu atenție 
şi să le lansăm bine; atunci sigur vor zbura! 
Recomandăm această carte atât grădinițelor cât 
colilor deoarece confecţionarea de avioane 

i hârtie dezvoltă aptitudinile manuale ale co- 
piilor pe de o parte, iar pe de altă parte este şi 
o activitate extrem de distractivă. Se pot organi- 
za chiar şi concursuri, campionate de viteză sau 
de zbor acrobatic. 

Distracţie plăcută la confecționarea avioanelor 
şi jocul cu acestea. 


Autoarea, 


Cum se rezolvă problemele de zbor 
ale avioanelor de hârtie 


Care e secretul unui avion de hârtie reuşit? Cum 
se poate dirija dacă se înclină pe o parte sau da- 
Că întră în picaj? În cele ce urmează vom pre- 
zenta răspunsurile la cele mai des întâlnite între- 
Dări sau probleme. Avionul de hârtie perfect se 
împătură uşor, zboară impecabil şi în funcţie de 
tipul său, face lupinguri sau viraje multiple. 


Avionul se întoarce pe spate sau se învârte 

în spirală în jurul axei sale longitudinale. 

> Aceste greșeli de zbor se datorează de cele 
mai multe ori aripilor care atârnă prea mult. 
Înainte de fiecare lansare capetele aripilor 
trebuie ridicate astfel încât împreună cu cor- 
pul avionului să formeze litera V. 


Avionul aterizează imediat pe sol. 

> Forța ascensională nu intră în funcţiune. Pe 
fiecare aripă se îndoaie câte o aripioară late- 
rală direcționată în sus. Dacă și după această 
operaţie avionul va ateriza direct pe sol, atunci 
întreaga formă în V trebuie uşor aplatizată. 


Avionul urcă într-un unghi de pantă foarte 

abrupt, după care intră direct în picaj. 

> În aceste cazuri forța ascensională este prea 
mare. Micul obiect se ridică, nu se stabili- 
zează şi cade brusc. Trebuie să reducem din 
forța ascensională, îndoind aripioarele late- 
rale de data aceasta în jos. Cu cât avionul 
s-a ridicat mai sus, cu atât aripioarele trebuie 
orientate mai în jos. 


Avionul de hârtie coteşte când la Stânga, 
când la dreapta, în loc să planeze drept. 
> Pe latura posterioară a aripilor trebuie să în- 
doim nişte eleroane (aripioare) de înălțime, 
înguste, care în funcţie de poziţia lor vor 
teacționa împotriva traiectoriilor şerpuitoare, 
Dacă dorim în schimb o traiectorie plină 
de viraje, unul dintre eleroanele de înălţime 
trebuie orientat în sus iar celălalt în jos; 
cu cât unghiurile de îndoire vor fi mai mari 
cu atât avionul va descrie traiectorii mai 


şerpuitoare. 


Noţiunile de bază ale confecţionării 
avioanelor de hârtie 


În cele ce urmează vom prezenta şi vom explica 
cele mai importante noţiuni ale confecţionării 

avioanelor de hârtie şi principalii termeni cu care 
ne vom întâlni în mod repetat pe parcursul cărții. 


Aripioarele de frână: Acestea se găsesc la ca- 
pătul fuzelajului (corpul avionului). Se îndoaie 
în sus, astfel vor influenţa viteza şi forţa ascen- 
sională a avionului. 


Îndoirea vârfului: Hârtia din vârful avionului 
se poate îndoi de mai multe ori. Astfel putem 
crea un balast care va impovăra botul avionului. 


Punctul de prindere: Acesta este punctul în ca- 
re vom prinde avionul cu degetele spre a-l lansa. 
Pentru traiectorii drepte acest punct se află în tre- 
imea posterioară a avionului. 


Aripioare de înălțime: Pe latura din spate 

a aripilor se fac câteva crestături. Porţiunile de 
hârtie obţinute astfel se pliază în sus sau în jos 
pentru a stabiliza traiectoria avionului. 


Aripioare laterale: Marginile laterale ale aripi- 
lor se pliază în sus sau în jos. Astfel vom regla 
forţa de ascensiune şi direcţia zborului. 


Stabilitatea: Avionul rezistă în faţa curenților 
de aer şi revine în stadiul iniţial de zbor. Avionul 
instabil va cădea cu vârful orientat în jos sau 

va zbura în sus foarte abrupt dacă va fi prins 

de un curent de aer. 


Centrul de greutate: Acesta trebuie să fie în 
treimea posterioară a fuzelajului. Îl putem găsi 
mai rapid încercând să echilibrăm avionul pe 
un deget. Centrul de greutate se află în dreptul 
degetului în momentul în care avionul este 
echilibrat şi uşor orientat în sus. Cu cât acest 
punct se află mai în faţă, cu atât modelul nostru 
va avea un zbor mai stabil, mărindu-se în ace- 
laşi timp şi viteza şi forța ascensională. Pentru 
a schimba centrul de greutate se vor pune 
greutăţi pe botul avionului care se pot obţine 
prin îndoiri sau prin utilizarea agrafelor de 
papetărie, respectiv prin lipirea de bucăţi 

de carton. 


Aripile: Aripile avioanelor de hârtie trebuie să 
fie subțiri şi netede pentru a micşora forța de 
rezistenţă a aerului. Lungimea aripilor joacă un 
rol definitoriu în determinarea tipului de zbor. 
Cu cât aripile sunt mai mari, cu atât avioanele 
vor zbura mai mult, dar cu o viteză mai redusă. 
Dimensiunea avionului este şi ea importantă, 


„ deoarece cu cât e mai mare cu atât avionul va 


fi mai puţin stabil. 


Ajustarea: Vom numi astfel orice modificare 
efectuată pe aripioarele de înălţime sau laterale, 
pe forma în V sau pe eleroanele de frână. 


Tehnici de lansare: Există mai multe tipuri 

de lansare care vor determina un anumit tip 

de zbor. De exemplu, dacă vom lansa avionul 
într-un anumit unghi, el va zbura într-o anumită 
direcţie. Dacă vom lansa cu putere avionul în 
sus, acesta va face şi câteva tumbe în aer. 


Materiale şi tehnici de îndoire 


Există o multitudine de modele de avioane 
precum şi nenumărate idei şi trucuri cu ajuto- 
rul cărora putem confecţiona avioane de hârtie 
reuşite. Modelele cuprinse în această carte pot 
fi diversificate şi mai mult, adăugându-le mici 
îndoiri sau decorându-le după plac. 


> Regula principală: doar avioanele îndoite 
minuţios vor executa un zbor impecabil. 
Prin urmare, trebuie să respectăm fiecare 
inic de îndoire şi chiar dacă ne ia mai mult 
timp să apăsăm cu unghia peste fiecare în- 
doitură. Trebuie să acordăm atenţie deose- 
bită pliurilor din vârful avionului. Acestea 
trebuie să fie perfect plate, altfel vor avea 
de-a face cu forța de rezistenţă a aerului. 
Fiecare pliu trebuie să fie simetric, prin 
urmare, dacă pe latura aripii drepte vom 
îndoi o aripioară de 5 mm atunci şi pe ari- 
pa stângă aceasta să aibă lăţimea exact de 

5 mm. Avionul bine îndoit este perfect si- 
metric. 


> Ca materie primă putem folosi coli A4 
pentru copiatoare sau hârtie pentru scrisori. 
Cartoanele sau foile din blocurile de desen 
sunt și ele potrivite dacă nu sunt prea groase 
şi implicit prea grele. Se pot încerca și alte 
tipuri de hârtie ca de exemplu cea de ziar, 
ârtia lăcuită, transparentă sau colorată. 
utem folosi şi foi groase de material plastic 
pliabil sau foițe de metal foarte subțiri, dar 
trebuie să avem în vedere faptul că aceste 
avioane nu pot executa orice fel de zbor. 
Suprafața materialului folosit are şi ea o in- 
luenţă foarte mare asupra tipului de zbor. 


Pentru un zbor planat optim se va întrebuin- 
ţa o hârtie cu o suprafaţă netedă. În cazul 
suprafeţelor neregulate, forța de frecare este 
mai mare, ceea ce influenţează comporta- 
mentul avionului. Putem încerca confecţio- 
narea aceluiaşi model din tipuri diferite de 
hârtie! Dacă rezultatul va fi unul bun, acesta 
se poate optimiza şi mai mult prin felurite 
ajustări. Avioanele pot fi colorate cu creioane 
sau cu carioci, dar nu se folosesc alte tipuri 
de vopsele deoarece acestea pot modifica 
masa sau suprafaţa avionului. 


> În final să spunem câteva cuvinte şi despre 


Starea ideală a vremii pentru jocul cu 
avioane. Un avion de hârtie va zbura frumos 
doar în zilele uscate, fără vânt, deoarece mica 
“maşinărie minune” este foarte sensibilă 

la umezeală şi cu totul neputincioasă în fața 
vântului. În zilele liniştite, când nu bate 
vântul, se pot organiza chiar şi concursuri 
de zbor în cadrul cărora micile avioane se 
pot întrece în numere de zbor drept, zbor 
de distanţă, zbor la ţintă sau acrobație - 

de exemplu lupinguri. Fiecare concurent 

îşi va confecţiona singur modelul potrivit 
pentru numărul respectiv. Atenţie! Este im- 
portant ca fiecare participant să folosească 
acelaşi tip de materie primă. 

Avion cu traiectorie 
şerpuitoare 


Acest tip de avion trebuie pliat foarte exact, 
în caz contrar nu va descrie virajele ameţitoare 
aşteptate și nu va executa tumbe. 


1. Se pliază o coală A4 în două, pe lăţime. 

2. Hârtia îndoită se deschide, se întoarce 

cu partea bombată în sus. Colţul din dreapta 
sus se îndoaie peste linia mediană astfel ca 

în marginea din dreapta jos să iasă din figură 
un mic triunghi. 

3. Se repetă procedeul şi pe cealaltă parte. 

4. Hârtia se deschide din nou, pliind colțurile 
pregătite pe ambele părți. 

5. Botul avionului se îndoaie în jos având grijă 
să cadă pe linia mediană. Vârful trebuie să 
ajungă aproximativ la mijlocul distanţei dintre 
margine şi punctul de întâlnire al celor două 
laturi ale hârtiei. 

6. Vârful ieşit se îndoaie în interior. 

7. Se pliază avionul pe linia mediană. 

8. La câte 2 cm de linia mediană se vor îndoi 
și aripile. 


Tehnica de lansare 

Pentru a obţine un zbor optim, avionul se 
va lansa pe cât posibil drept, cu elan. Aripile 
trebuie să aibă neapărat o formă în V. 


=) n: 


Avion de vânătoare 


Acest tip de avion trebuie lansat cu un elan 
mare şi cu o forță constantă; doar atunci va 
zbura cu viteză mare. 


1. La confecţionarea acestui avion vom avea 
nevoie de o hârtie de formă pătrată. Luăm 

o coală de hârtie din care tăiem un pătrat 

de 20 x 20 cm. Se taie câte o fâşie de 10 cm 
lungime şi 5 cm lăţime atât în partea dreaptă 
cât şi în partea stângă. Astfel va rămâne în mijloc 
un pătrat cu latura de 10 cm. 

2. Din acest mic pătrat vom obține forma de bază, 
denumită “steluța”: întreaga bucată de hârtie se 
pliază în două pe lungime, apoi se deschide din 
nou. Latura de sus a pătrățelului se pliază pe latu- 
ra de jos a dreptunghiului, după care se deschide. 
Colţurile din stânga şi dreapta sus se vor îndoi pe 
colțurile opuse, apoi se deschid. 

3. Din pătratul pliat în formă de steluță vom 
obţine un acoperiş indoind pătrățelul pe linia 
mediană orizontală iar cele două triunghiuri 
laterale obținute se împing spre interior. 

Astfel, triunghiul superior şi inferior se supra- 
pun iar privit din faţă vom avea tot un triunghi. 
4. Colţurile libere din stânga şi din dreapta 

ale triunghiului se pliază pe vârful acestuia. 

5. În urma pasului nr. 4 am obținut un pătră- 
țel cu două laturi care formează o parte din 
acoperiş şi două laturi care se suprapun pe 

o linie de îndoire. Ambele urechi se desfac, 
apoi (deschizând triunghiul) se ascund în în- 
terior, obținând din nou un pătrăţel cu două 
laturi pe vârf având acum libere colțurile din 
stânga şi din dreapta. 

6. Vârful de sus al pătrăţelului se îndoaie peste 
vârful de jos. 


7. Modelul se pliază în două de-a lungul liniei 
mediane. 
8. Pentru a termina avionul, se va îndoi în jos 


o aripă de-a lungul liniei imaginare dintre vârful 


a 
i i 


avionului şi mijlocul laturii de jos a modelului. 
Cele două triunghiuri din botul avionului nu 

se vor plia în jos, ele vor rămâne pe verticală. 
Aceeaşi îndoire se va realiza şi pe cealaltă parte. 
9. În final, aripioarele se vor îndoi astfel încât să 
obținem margini drepte. Se procedează în mod 
identic pe partea opusă. 


Tehnica de lansare 

Acest model se va lansa pe cât posibil cu un 
elan constant, cu vârful orientat uşor în jos. 
Vârfurile aripilor ridicate pot reduce din viteză, 
de aceea se vor ajusta după plac. 

Bombardier 
supersonic 


Împăturirea acestui avion e simplă şi rapidă. 
E bine să nu lucrăm cu o hârtie mai groasă 
decât clasica hârtie pentru copiator! 


1. Se ia o coală A4 şi se pliază în două pe 
lungime. 

2. Deschidem coala şi îndoim cele două colţuri 
superioare până la linia mediană imprimând 
astfel foii forma unui vârf de săgeată. 

3. După aceea vârful se va îndoi în jos astfel 
încât să ajungă pe linia mediană la aproxima- 
tiv 4 cm de latura de jos. 

4. Colţurile din dreapta respectiv din stânga 
sus ale pătratului obținut se vor îndoi din nou 
pe linia mediană, modelul având acum un nou 
vârf. 

5. Micul triunghi ieşit în afară aflat pe linia 
mediană se pliază în sus. 

6. Cele două laturi ale avionului se pliază 

pe linia mediană. 

7. Acum avem în fața noastră un avion aproape 
gata. Tot ce ne mai rămâne de făcut înainte 

de lansare este să îndoim în jos cele două laturi 
ale avionului de-a lungul liniei mediane. 


Tehnica de lansare 

Acest model se lansează cu un elan mic. Pentru 
ca să zboare mult în linie dreaptă, la lansare 
trebuie prins de partea mai groasă a corpului 
avionului. Dacă îl ținem prea în faţă, avionul 

se va lăsa uşor în jos, iar dacă îl prindem prea 
în spate atunci din păcate va intra în picaj. 


SZ AVVA AV V WAY 


Nighthawk 


Acest tip de avion este foarte abil. Dacă îl lansăm 
de la înălțime, de exemplu de pe balcon, va 
zbura mult şi la mare distanţă. Pentru confecţio- 
narea lui vom avea nevoie de foarfecă şi lipici. 


1. Să aşezăm în fața noastră o coală A4. Din pă- 
tratul din partea superioară vom realiza forma 
de bază, “steluța”: se pliază întreaga coală pe 
lungime, apoi se deschide. Marginea de sus 

a pătratului se pliază până pe latura sa inferioară 
şi de deschide din nou. Colţurile din stânga şi 
din dreapta sus se pliază astfel încât să atingă 
colţurile opuse, apoi se deschid. 

2. Din steluța astfel obținută vom plia un aco- 
periş, îndoind hârtia pe linia mediană orizontală 
şi împingând spre interior cele două triunghiuri 
opuse. Astfel triunghiul superior şi cel inferior 
vor sta unul peste celălalt, iar privind din faţă 
vom avea tot un triunghi. 

3, Cele două colțuri libere se vor îndoi până 

la vârful acoperişului. 

4. Avionul se pliază în două de-a lungul liniei 
mediane. Desenăm acum cu creionul o formă 
de vârf de săgeată pe aripă, după cum se vede 


în figură. 


5, Acum vom avea nevoie de foarfecă: vom 
decupa forma triunghiulară desenată. Pentru 

ca avionul să fie simetric ținem strâns avionul 
pliat şi decupăm în acelaşi moment cele două 
triunghiuri. 

6. Cele două aripi superioare se pliază paralel cu 
linia mediană la o distanţă de aproximativ 2 cm. 


„7. După ce am îndoit aripa şi pe cealaltă parte, 


pliem de două ori aripa posterioară începând 
cu vârful. 

8. Cea de-a doua îndoire trebuie făcută puţin 
mai jos. Aripa posterioară se va plia şi în acest 
loc, după care se repetă aceeaşi operaţie pe 
partea cealaltă. 

9. Se ridică aripile după care aripa posterioară 
va trebui lipită asigurându-i-se o poziţie verticală. 


Tehnica de lansare 

Botul avionului trebuie orientat puţin în jos şi 
se va lansa uşor cu o mişcare uniformă. Dacă în 
momentul lansării vom înclina avionul puţin pe 
stânga sau pe dreapta, acesta va executa un viraj 
mare în direcţia respectivă. 


Sugestie 

La acest model se pot pune în plus şi niște ari- 
pioare de înălțime pe care le vom ridica oblic 
înainte de lansare. 

Notă explicativă: este vorba de forma 
celebrului avionului militar F-177 Nighthawk 
care prin tehnologia “stealth” devine “invizibil” 
la detectoarele radar. 

Hidroplan 


(imaginea, pe pagina anterioară) 


Acest model se poate da cu un strat de lac 
pentru a-i testa capacitatea de aterizare pe apă. 


1. Înainte de toate vom crea “steluța”: coala 

de hârtie se pliază în două pe lungime, apoi 

se deschide. Colţul din dreapta sus se pliază în 
diagonală pe marginea stângă a colii, se desface, 
pe urmă colțul din stânga sus pe marginea 
dreaptă şi se desface din nou. În final se pliază 
partea superioară a colii pe linia punctului de 
întâlnire a diagonalelor, după care se deschide. 
2. Pentru realizarea “acoperişului” capetele 
liniei de indoire orizontale se împing înspre 
linia mediană verticală, Astfel se obțin triun- 
ghiurile duble. 


3. Cele două capete libere ale acoperişului 
se pliază de-a lungul liniei mediane pe vârf. 


„4, Această îndoitură se va deschide pe ambele 


părți iar capetele exterioare ale acoperişului 
se vor îndoi astfel ca ele să stea ridicate peste 
linia mediană. 

5. Vom desface şi această îndoitură. Pe ambele 
aripi ale acoperişului s-a format un punct de 
intersecție care va avea un rol determinant în 
realizarea vârfului. Marginile exterioare se vor 
îndoi din nou în interior, înspre linia mediană. 
Acum capetele libere ale acoperişului vor fi în- 
dreptate în jos, de-a lungul liniei mediane 
despătură îndoitura, apoi partea superioară şi 


cea inferioară se pliază în punctul de intersecţie, 
obținând astfel un triunghi orientat în sus care 
se pliază pe vârful modelului. Se repetă operaţia 
şi pe cealaltă parte. Astfel se obțin patru urechi 
libere. 

6. Putem afla dacă am lucrat bine dacă pe figura 
din faţa noastră vedem două linii de îndoire oblice. 
7. Cele două vârfuri libere din mijloc se pliază 
în jos astfel încât să formeze nişte “tălpi” de ate- 
rizare, paralele cu corpul avionului (vezi ima- 
ginea). 

8. Aceste “tălpi” reprezintă suprafața de alune- 
care pe apă a hidroplanului. Se măsoară 3 cm 
de la vârf pe marginea orizontală şi 2 cm pe 
muchia oblică, Punctele obținute se unesc şi 


vârful se pliază în sus pe această linie. Se repe- 
tă acelaşi lucru pentru celălalt vârf. 

“9. Vârfurile se pliază din nou în jos, iar de-a lun- 
gul liniei de indoire obținute, se întoarce pe dos 


partea interioară a vârfului. Pentru aceasta vom 
introduce degetele în vârf şi vom scoate hârtia 
înspre linia mediană. 

10. Acum modelul va sta cu vârful orientat în 
sus. Vârful acoperişului se pliază în spate la înăl- 
țimea modelului. Apoi, paralel cu linia mediană, 
la aproximativ 1,5 cm de aceasta, se pliază ari- 
pile.pe ambele părţi (vezi linia întreruptă). 

11. Până în acest moment avionul era aşezat cu 
“burta” în sus, iar acum îl vom întoarce. Pentru 
un zbor mai lin va trebui să pliem câte o aripioa- 
ră laterală pe marginea aripilor. 


Tehnica de lansare 

Lansarea acestui model trebuie făcută cu mare 
atenţie. Hidroplanul va plana în mod optim 
doar dacă îl lansăm cu forță minimă şi în linie 
dreaptă. Punctul de prindere se află cu puţin 
în spatele tălpilor. 

Jet de război 


Atenţie, avem de-a face cu regele aerului! 
Copiii se pot amuza din plin în aer liber lan- 
sândul în zilele fără adieri de vânt. 


1. Coala A4 se împătură pe lungime si pe lăţi- 
me, Se despătură, apoi se aşează pe orizontală. 
2. Se trasează o linie imaginară între capătul 

e sus al liniei mediane verticale şi capătul din 
dreapta al liniei mediane orizontale (vezi linia 
întreruptă), şi se pliază de-a lungul ei colțul 
din dreapta sus. 

3. Se repetă aceeaşi operaţie și pe partea 
stângă. 

4. Vârful obţinut în acest mod se îndoaie pe 
marginea de jos a hârtiei, de-a lungul liniei me- 
diane verticale. Vârful trebuie să cadă exact pe 
capătul inferior al liniei mediane. 

5. Hârtia împăturită este aşezată acum pe ori- 
zontală, cu vârful orientat în jos. Colţul din 
dreapta sus se pliază până la marginea de jos 
a colii. 

6. Acelaşi lucru se repetă şi pe partea stângă. 


7. Aripile împăturite se despătură iar vârful de 
jos se pliază în sus astfel încât să atingă capătul 
superior al liniei mediane. Aripile exterioare se 
pliază din nou. 

8. Pe axa transversală a avionului vom face un 
marcaj, conform imaginii. Vârful se va îndoi 
astfel încât să atingă exact această linie de marcaj. 
9. Avionul se pliază în două după cum se vede 
în imagine. 

10. Pentru obţinerea fuzelajului se pliază aripile 
la aproximativ 1,5 cm de linia mediană. 

11. Avionul care până acum stătea “pe spate” 
se întoarce pe faţă și se pliază ambele capete 
ale aripilor de-a lungul liniilor de îndoire nou 
obţinute. Astfel vârful aripilor va fi orientat în 
sus. În final, pe marginea fiecărei aripi se vor 
îndoi şi aripioarele laterale. 


Tehnica de lansare 

Avionul se lansează drept înainte, cu vârful 
orientat uşor în sus; nu se lansează cu un elan 
prea mare. 


Po Po 9 o 
e oc o o 

Planor 


Acesta este poate cel mai răspândit model de 
avion de hârtie. De foarte mulți ani, toate gene- 
rațiile împătură sârguincios acest tip de avion 
deoarece e simplu de realizat, zboară bine 

şi poate fi confecționat în orice moment. 


1. Avem nevoie doar de o coală A4 care se 
pliază în două pe verticală, apoi se desface. 

2. Colţul din dreapta sus se îndoaie pe margi- 
nea din stânga colii, se despătură şi se repetă 
același procedeu şi pe partea stângă. 

3. Pe coală se va observa punctul de intersecţie 
al liniilor de îndoire. Partea superioară a hârtiei 
se indoaie în jos pe linia care trece prin acest 
punct. 

4. Colţurile de sus ale colii se împing în inte- 
rior pe linia mediană astfel încât să obținem 

un "acoperiş' în formă de triunghiuri duble. 

5. Aripile de jos ale triunghiului vor rămâne 
libere. Colţul din dreapta se pliază în sus pe 
vârful triunghiului de-a lungul liniei mediane. 
6. Se repetă acelaşi procedeu și pe cealaltă 
parte. 

7. Botul avionului este format dintr-un vârf 
închis şi din cele două aripi îndoite. Arată exact 
ca un pătrat care se stă pe unul din colțurile 


sale. Vârfurile libere se pliază pe axele transver- 
sale ale pătratului. 

8. Pasul următor constă în îndoirea spre spate 
a vârfului închis al avionului în direcţia opusă 
vârfurilor aripilor. 

9. În final nu ne rămân decât îndoirea fuzelaju- 
lui şi a aripilor. Aripile se pliază de ambele părți 
la aproximativ 1,5 cm de linia mediană, în para- 
lel cu aceasta. Aripioarele laterale se obțin în- 
doind marginile aripilor cu aproximativ 1 cm, 


Tehnica de lansare 

Pentru un zbor planat trebuie să lansăm avio- 
nul cu mult elan şi cu o forță constantă; botul 
avionului să fie orientat orizontal. Dacă vârful 
avionului e orientat uşor în sus, forța ascensio- 
nală va fi mult prea mare, avionul va zbura scurt 
într-un unghi abrupt după care va intra în picaj. 


; 


Sugestie 

La acest tip de avion 
se recomandă îndoirea 
aripioarelor de frână 
(în partea posterioară 
a avionului). 

Avion cu reacţie 


Avionul cu reacţie descrie un zbor frumos şi 
pe distanţe mari. Poate să ducă mesaje dintr-un 
capăt al unei încăperi în celălalt în doar câteva 
clipe. 


1. Se ia o coală A4, se împătură în două pe 
lungime, apoi se despătură obţinând o linie de 
îndoire verticală. 


2. Colţul din dreapta sus se îndoaie pe linia 
mediană. Se repetă aceeași mişcare şi pe partea 
stângă pentru a obţine un vârf. 
3. Astfel se obţin noi colţuri atât pe partea 
dreaptă cât și pe cea stângă. Noul colț din 
dreapta se pliază pe linia mediană astfel încât 
capătul îndoiturii să cadă exact pe colțul din 
dreapta jos. 


4, Se procedează în acelaşi mod şi pe partea 
stângă. 

5. Atât în partea dreaptă cât şi în stânga s-au for- 
mat noi colțuri. Acestea se vor îndoi din nou pe 
linia mediană astfel încât colțurile lor să se întâl- 
nească pe aceasta. 

6. Modelul obţinut se pliază în două, cu partea 
netedă din spate spre interior. 

7. Aripile se împătură în direcţia corpului avio- 
nului, având grijă ca marginea exterioară a aripii 
să ajungă pe pe linia mediană. 


8. Se repetă aceleaşi îndoiri și pe cealaltă parte. 


Tehnica de lansare 

La acest model, tipul de zbor depinde de punc- 
tul de prindere al avionului. Dacă îl vom ţine 
de partea din faţă, aproape de vârf, avionul se 
va învârti elegant în jurul axei sale. Dacă îl vom 
prinde mult în spate şi îl vom lansa cu puţin 
elan va ţâşni ca o săgeată. Dacă forța ascensio- 
nală e prea slabă, trebuie să ridicăm uşor colțul 
posterior al aripilor. 


Avion militar 


Acest avion planează foarte frumos în aer, 
adăugând-i doar câteva împăturiri suplimenta- 
re se va transforma într-un adevărat expert 

în lupinguri acrobatice. Pentru executarea tum- 
belor trebuie ridicate capetele posterioare ale 
aripilor modelului gata împăturit. 


1. Se ia o coală A4 şi se pliază “steluța”: se în- 
doaie coala pe lungime, apoi se deschide. Pe 
urmă, mai întâi colțul din dreapta sus, apoi cel 
din stânga sus se pliază pe partea opusă, după 
care se depliază. În final, partea superioară 

a colii se îndoaie pe linia punctului de inter- 
secţie al diagonalelor, apoi se deschide. 

2. Vom plia acoperişul folosindu-ne de liniile 
de îndoire ale “steluţei”, împingând în interior 
cele două laturi ale părţii îndoite de-a lungul 


diagonalelor. Pe urmă, partea dreaptă a acope- 
rişului se pliază pe partea stângă. 

3. Colţul din dreapta al hârtiei se pliază înspre 
linia mediană astfel ca noua margine să lege 
vârful acoperişului de colţul din dreapta jos. 


4. După ce se mută ambele urechi libere de pe 
stânga pe dreapta, se repetă pasul 3 şi pe partea 
stângă. Apoi se desface din nou acoperişul. 

5. Se întoarce modelul pe spate. Vârful avionu- 
lui se îndoaie pe marginea de jos a acoperișului 
exact pe linia mediană. Apoi se pliază din nou 
vârful pe noua latură superioară a figurii. 

6. Modelul nostru este aproape gata, ne-a rămas 
doar realizarea fuzelajului. Pentru aceasta, 
avionul se pliază în două pe lungime. 

7. Pentru obținerea corpului, se vor plia aripile 
astfel încât marginea lor să cadă exact pe linia 
mediană. 

8. Se repetă acelaşi lucru pentru plierea celei- 
Jalte aripi și se deschide modelul. Am terminat 
astfel confecţionarea splendidului avion de 
război! 


Tehnica de lansare 

Dacă îl lansăm cu grijă, după ce căpătăm puţină 
experienţă, avionul nostru va descrie viraje fru- 
moase, largi. Dacă îl lansăm cu un elan prea ma- 
re, avionul va intra în picaj, dar înainte de aceas- 
ta îşi va schimba direcţia şi în apropiere de sol 
va zbura puţin în spate. 


Îa44 


30 


Avion de recunoaştere 


Acest model este un adevărat planor. Trebuie 
lansat cu putere. După ce se îndreaptă, va în- 
cepe să planeze lin. 


1. Se ia o coală A4 şi se împătură în două 

pe lungime. Se recomandă repetarea fiecărei 
îndoiri şi pe dos. 

2, Se începe cu împăturirea liniilor *steluţei”. 
Colţul din dreapta sus se pliază pe marginea 
stângă a colii, se depliază, apoi colțul din stânga 
sus pe marginea dreaptă a colii, după care se 
depliază. 

3. Din forma “steluţei” vom realiza acoperişul: 
cele două capete ale liniei mediane orizontale 
se împing în interior pe lina mediană verticală. 
Se va forma un triunghi dublu. 

4. Urechile libere ale triunghiului se pliază pe 
vârful acoperişului. 

5. Paralel cu linia mediană se vor îndoi aripile. 
Avionul se împătură în două şi se îndoaie 
fiecare aripă la aceeaşi distanţă faţă de linia 
mediană. 


6. Ne-a rămas doar îndoirea vârfului şi a ari- 
pioarelor de frână. Se îndoaie vârful în jos, aşa 
cum apare în imagine. Aripioarele de frână se 
pliază în sus pe îndoitura mediană, formând 
un mic triunghi. 

7. În final se pliază aripioarele laterale pe am- 
bele aripi, cu o lăţime de aproximativ 1 cm. 


Tehnica de lansare 

Acest model de avion trebuie lansat cu putere, 
Dacă e prea lent, botul greu îl va trage în jos şi 
va cădea. 


Sugestie 

Modelul se poate ajusta, îmbunătățind calitatea 
zborului: îndoirea de la punctul 7 se desface şi 
se îndoaie din nou la jumătatea lăţimii iniţiale, 
obţinând trei straturi de pliuri. După aceasta 
aripioarele laterale se vor ridica din nou pe 
verticală. Se mai pot îndoi şi aripioare de înăl- 
țime sau se poate amplasa şi un orificiu de frână 
(vezi imaginea 3). 


